title: Dinan
text: Dinan zo ur gêr e Bro Sant-Maloù, ur gumun e departamant Aodoù-an-Arvor, e norzh Breizh ; pennlec'h Arondisamant Dinan eo ha hini kanton Dinan.
  
  Kresket eo bet ar gumun d'ar 1 a viz Genver 2018 goude bezañ bodet gant Lehon.
  
  Douaroniezh 
   War lez ar stêr Renk emañ Dinan.
  
  Anv 
   Erwan Vallerie ː Dignanno, c 1120 ; Dinam, 1167, 1181 ; Dignan, 1198 ;  Dinam, 1249 ; Seint Mallou de Dinan, 1256 ; Dynam, 1297 ; Dynain, 1306 ; Dynam, 1326, 1366 ; Dinimium, 1452 ; Dinan,  ; Dinant, 1566.
  Gerdarzh
  Galianeg dunon "kreñvlec'h" → henvrezhoneg din heñvelster + lostger bihanaer -an.
  
  Ardamezioù 
  En gul e gastell en aour leinet gant teir zourigan ; e gab en erminoù.
  Hervez siell Charlez Dinan (1370)
  Hervez d'Hozier (1697) : tri c'hastell
  
  Istor
  
  Dispac'h Gall 
   1790: gant lezenn ar 26 a viz C'hwevrer e voe lakaet Dinan da benn ur bann.
   Dekred eus ar 26 a viz Du 1790 war al le ret : embannet e voe bout mennet da nac'h al le ouzh ar Roue, ar vro hag al lezennoù gant Le Tulle, person, ha Le Sénéchal, vikel parrez Sant Maloù ha gant Carron, person, ha Buret, vikel parrez ar Salver, mui un abad, du Chastel, ur c'helenner doueoniezh, De Rouillac, hag eizh beleg arall, Puelle, Urot, Plesse de Saint-Mirel, Burel, Bertier, Manet, Le Coq ha Girard.
  
  1879 : kas a reas an hent-houarn (linenn Lison-Lambal) betek Dinan.
  
  
  
  Brezel-bed kentañ  
   248 gwaz a gollas o buhez abalamour d'ar brezel hervez monumant ar re varv, eleze 2,17 % ag ar boblañs hervez an niveradeg bet graet e 1911.
  
  Eil brezel-bed 
   Miz Eost 1944: bombezet ha kanoliataet e voe Dinan d'an 2 gant lu SUA Lazhet e voe ur pomper. Dieubet e voe Dinan d'ar 6 gant ar 6th Armored Division eus lu SUA..
   Mervel a reas 33 den ag ar gumun abalamour d'ar brezel.
  
  Trevadennoù 
   Brezel Indez-Sina: mervel a reas nav soudard ag ar gumun.
   Brezel Aljeria: mervel a reas eizh soudard ag ar gumun.
  
  Film 
   E Dinan, e kêr hag er c'hastell, e voe troet ar film Du Guesclin gant ar filmaozour gall Bernard de Latour, e-pad ur pemzektez e 1948.
  
  Sport
  
  Mell-droad
   E 1903 e voe krouet ar Stade Dinannais AC, an eil kleub mell-droad koshañ en departamant. E 2003 avat e voe unvanet gant hini kêr Lehon : e mod se e voe krouet Dinan-Léhon FC.
  
  Marc'hhouarnerezh (Tro Bro-C'hall)
   23 a viz Mezheven 1927 : 5 tennad-hent Tro Bro-C'hall etre Cherbourg (Manche) ha Dinan (a-benn d'an eur) ; trec'h eo ar Breizhad Ferdinand Le Drogo.
   24 a viz Mezheven 1927 : 6 tennad-hent Tro Bro-C'hall etre Dinan ha Brest (a-benn d'an eur) ; trec'h eo André Leducq.
   19 a viz Mezheven 1928 : 3e tennad-hent Tro Bro-C'hall etre Cherbourg (Manche) ha Dinan (a-benn d'an eur) ; trec'h eo Gaston Rebry (Belgia).
   20 a viz Mezheven 1928 : 4e tennad-hent Tro Bro-C'hall etre Dinan ha Brest (a-benn d'an eur) ; trec'h eo Pé Verhaegen (Belgia).
   2 a viz Gouere 1929 : 3e tennad-hent Tro Bro-C'hall etre Cherbourg (Manche) ha Dinan ; trec'h eo Omer Taverne (Belgia).
   3 a viz Gouere 1929 : 4e tennad-hent Tro Bro-C'hall etre Dinan ha Brest ; trec'h eo Louis Delannoy (Belgia).
   3 a viz Gouere 1930 : 2 tennad-hent Tro Bro-C'hall etre Caen (Calvados) ha Dinan ; trec'h eo Learco Guerra (Italia).
   4 a viz Gouere 1930 : 3e tennad-hent Tro Bro-C'hall etre Dinan ha Brest ; trec'h eo Charles Pélissier.
   1 a viz Gouere 1931 : 2 tennad-hent Tro Bro-C'hall etre Caen (Calvados) ha Dinan ; trec'h eo Max Bulla (Aostria).
   2 a viz Gouere 1931 : 3e tennad-hent Tro Bro-C'hall etre Dinan ha Brest ; trec'h eo ar Breizhad Léon Le Calvez.
   2 a viz Gouere 1995 : 1 tennad-hent Tro Bro-C'hall etre Dinan ha Lannuon ; trec'h eo Fabio Baldato (Italia).
   7 a viz Gouere 2011 : loc'hañ a ra 6 tennad-hent Tro Bro-C'hall eus Dinan war-du Lisieux (Calvados).
  
  Brezhoneg 
   E-kerzh ar bloavezhioù 1930 e votas kuzul-kêr Dinan ur gouestl evit kelenn ar brezhoneg er skolioù, diwar atiz al luskad Ar Brezoneg er Skol (ABES).
   Ur skol Diwan zo eno abaoe 2000. 
   E distro-skol 2022 e oa 109 skoliad enskrivet er c'hlasoù divyezhek (7,6 % eus skolidi ar gumun evit a sell ouzh ar c'hentañ derez).
  
  Monumantoù ha traoù heverk 
   Roet eo bet al label Kêrioù ha Broioù Arz hag Istor dezhi.
  
  Emdroadur ar boblañs abaoe 1793
  
  Melestradurezh
  
  Tud
  
  Tud bet ganet eno 
   1930 : Jean Rochefort, aktour
   1947 : Bernard Merdrignac, istorour
   1950 : Rémi Chauvet, Myrdhin e anv-leurenn, kaner ha telenner
   1979 : Christophe Revel, melldroader
  
  Tud marvet eno
  1993 : Yvonne Jean-Haffen, arzourez
  
  Ardamezeg ar familhoù
  
  Gevelliñ
  
  Liammoù diavaez 
  Lec'hienn ti-kêr Dinan
   Dinan war lec'hienn Geobreizh
  Lec'hienn ar gouel les Barocks
  
  Levrlennadur 
  
   Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
   Erwan Vallerie : Diazezoù studi istorel an anvioù-parrez. Corpus. An Here. 1995
  
  Notennoù ha daveoù 
  
  Kumunioù Aodoù-an-Arvor
  Pennlec'hioù bannoù Breizh
  Ar Brezoneg er Skol
  Dinan